คลังยันไม่ตัดโครงการถนนไร้ฝุ่น
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
9 ก.พ. 2553

"กรณ์" สวน "ไตรรงค์" ยันไม่ตัดโครงการถนนไร้ฝุ่น
นายกรณ์ จาติกวณิช รมว.คลัง กล่าวว่า กระทรวงการคลังและกระทรวงคมนาคมเห็นว่าโครงการถนนไร้ฝุ่นเป็นประโยชน์ในการกระตุ้นเศรษฐกิจ ยังมีความจำเป็นที่ต้องดำเนินการโครงการต่อไป ไม่ได้มีการตัดทิ้งตามนายไตรรงค์ สุวรรณคีรี รองนายกรัฐมนตรี ออกมาเปิดเผยก่อนหน้านี้ ทั้งนี้โครงการถนนไร้ฝุ่นมีทั้งส่วนที่ได้รับเงินจากการกู้จากกสนออกพระราชกำหนด (พ.ร.ก.) และ พระราชบัญญัติ (พ.ร.บ.) อย่างไรก็ตามในแง่ของการปริมษรและวงเงินของโครงการอาจจะมีการทบทวน โดยคณะกรรมการกลั่นกรองที่มีปลัดกระทรวงการคลังเป็นประธาน จะเป็นผู้พิจารณา "ตอนนี้โครงการถนนไร้ฝุ่นยังอยู่เท่าเดิมไม่ได้น้อยลงหรือเพิ่มขึ้น และเป็นโครงการที่ยังดำเนินการต่อไป" นายกรณ์ กล่าว นายกรณ์ กล่าวว่า โครงการลงทุนไทยเข้มแข็ง เป็นโครงการที่เป็นประโยชน์ในการยกระดับความสามารถการแข่งขันของประเทศ จึงต้องดำเนินการต่อไป อย่างไรก็ตามในส่วนของแหล่งที่มาของเงินที่จะมาใช้ในโครงการ จะมาจากทั้งงบประมาณ รายได้รัฐวิสาหกิจ จากการร่วมลงทุนภาคเอกชน และจากการกู้ยืมจากต่างประเทศ และการกู้ยืมจากการออกกฎหมายพระราชกำหนด (พ.ร.ก.) และ พระราชบัญญัติ (พ.ร.บ.) 8 แสนล้านบาท แต่จากการที่เศรษฐกิจฟื้นตัว การเก็บรายได้เพิ่มขึ้น ทำให้โครงการไทยเข้มแข็งมาใช้เงินในงบประมาณมากขึ้น ลดการกู้เงินจากในวงเงิน 8 แสนล้านบาทน้อยลง
โครงการไทยเข้มแข็งยังอยู่เหมือนเดิม วงเงินเท่าเดิม 1.43 ล้านล้านบาท แต่การกู้เงินเพื่อมาลงทุนจะน้อยลง แต่จะมีการไปใช้เงินงบจากงบประมาณมากขึ้น เพราะการเก็บรายได้สูงกว่าเป้าหมายที่วางไว้มาก โดยในปีงบประมาณ 2554 ที่อยู่ระหว่างการพิจารณา จะเก็บรายได้สูงกว่าปีงบประมาณ 2553 ถึง 3 แสนล้านบาท" นายกรณ์ กล่าว
นายกรณ์ กล่าวว่า ในส่วนของการพิจารณา ร่าง พ.ร.บ. การกู้เงิน 4 แสนล้านบาท ตอนนี้ ทางคณะกรรมการธิการร่วมได้ส่งเรื่องให้นายกรัฐมนตรี ส่งเรื่องให้คณะกรรมการกฤษฎีกาตีความว่าสภามีอำนาจในการพิจารณารายละเอียดของโครงการหรือไม่ ซึ่งทางคณะกรรมการกฤษฎีกายืนยันว่าจะพิจารณาเสร็จภายใน 1 สัปดาห์ หลังจากนายกรัฐมนตรีได้รับคำตอบก็จะดำเนินการตัดสินใจตามขั้นตอนต่อไป ในส่วนของกระทรวงการคลังยืนยันที่จะเดินหน้าการออก พ.ร.บ.กู้เงินต่อไป เพราะไม่มีอำนาจไปถอนเรื่องออกจากการพิจารณาของสภา